,          MILJONÄRI SÜNDSUSETU ETTEPANEK    TALLE TEHAKSE VASTUPANDAMATU ETTEPANEK Kas jääda nõusse miljonäriga, et saada kuuks ajaks ta armukeseks? Kuidas võiks praktiline ameeriklanna Stacy Reeves öelda "ei" Franco Constantine'i ettepanekule? Jõukas, ülbe Midas Chocolatesi tegevdirektor oli oma püüdlustes äärmiselt järjekindel. Nende suhe oleks puhas nauding… Kuid Stacy ei teadnud, et Franco ettepanek oli osa kihlveost.  Tema nõustumine tooks talle "kullakaevaja" nimetuse ja annaks Francole Midase üle täieliku kontrolli. Juhul kui multimiljonär ei pööra perekonnale selga voodis oleva naise pärast… Kuidas võivad kolm Ameerika iludust keelata neile megamiljonäridel…. kõike?    MILJONÄRI SALAVÕRGUTUS    Multimiljonäride perekonnadünastiast on raske loobuda. Kuid just seda kavatses Dominic Hardcastle teha. Kuni ta kohtus oma isa alluva Bella Andrewsiga. Naine oli meeletult huvitav ja seksikas ning plaanis Dominici  võõrdunud ja halastamatu isa hävitada. Niisiis pakkus Dominic, et hoiab naise saladust, kui naine pakub talle... pärast tööd seltsi. Dominic pani Bella peas häirekellad helisema. Mehel olid kõik võimalused tema plaanide purustamiseks. Võib-olla oleks abi paarist intensiivsest ületunnist härra Pika, Tõmmu ja Ohtliku seltsis. Äkki ei tundunud tema plaan enam nii lihtne... süda muutus rahutuks...    MILJARDÄRI VANG    Paradiisis on kättemaks magus. Miljardär Gabriel Vaughn oli otsustanud unustada mineviku - kuni Debbie Harris ta  luksuskuurorti saabub. Debbie oli ta kunagi maha jätnud ning nüüd ei kavatse Gabriel lasta tal lahkuda, kuni pole naisele kätte maksnud - teda võrgutanud. Debbie mõistab, et Gabriel laseb tal minna ainult siis, kui ta avaldab tõelise põhjuse, miks ta mehe tookord maha jättis. Ent kas ta suudab eirata nendevahelist särisevat külgetõmmet piisavalt kaua, et teada saada, miks miljardär teda vangis hoiab?...      MILJARDÄRIST MUST LAMMAS    Kuidas asjad võivad muutuda. Poisist, kellest ei olnud oodata midagi head, oli  saanud nüüdseks miljardär Declan Gates, kes ei saanud milleski eksida. Kuid nüüd vajas sinivereline Lily Wharton tema heatahtlikkust, et osta tagasi oma esivanemate kodu. Declanil polnud mingit kavatsust naise südantliigutavatele palvetele vastu tulla. Mees võis saada nii maja kui naise äri ning naise enda - ta oli sellest aastaid unistanud. Kas Lily soojade huulte üksainus puudutus Declani nahal suudab lüüa mehe halastamatud plaanid segi?      MILJARDÄRI PAKKUMINE    MILJARDÄRI ETTEPANEK. Nähes  vaeva, et päästa perefirmat, oli Emma McKinley šokeeritud, kui miljardärist hotellimagnaat Alex Garrison viskas talle päästerõnga - peibutades perereliikviast kihlasõrmusega ning mitme sentimeetri paksuse abieluvaralepinguga. See oli klassikaline mõistuseabielu: mees kutsus tagasi naise võlausaldajad ning naine annab talle poole oma firmast.Ent üksikasjalikult väljamõeldud avalikkuse veenmise mäng muutus peagi uimastavamaks, kui kumbki neist oli oodanud. Kas abielu, mis on üles ehitatud valele, peab vastu  tõelisele kireproovile?    RIKKA MEHE VÕLTSPRUUT    Kõik räägivad üllatuskihlusest Matthew Landise ja Ashley Carsoni vahel. Tundub, et Lõuna-Carolina ühe mõjukama perekonna vanim poeg on kihlatud kellegi... tavalisega. Kas kihlusteade - mis nii otstarbekalt ajakirjandusse lekitati - võib olla seotud Matthew´ rutaka lahkumisega preili Carsoni kodust väga varajasel hommikutunnil? Jääb vaid imestada, millised väljavaated on sellisel ajakirjanduses sõlmitud liidul.        RIKKA MEHE KÜTKES    Janine Shakerit oli raske  üllatada, kuid siis teeb multimiljonär Max Striver talle ettepaneku astuda näilisse abiellu. Maxil on vaja ajutist abikaasat ja ihaldusväärne Janine tundub selleks hästi sobivat. Ta teab, et Janine'il on võimatu keelduda nii rahast kui ka voodist. Kuid nende võltsabielu osutub oodatust kirglikumaks. Kas see kõik on ainult teesklus?          SUURÄRIMEHE SÜÜDLASLIK ARMUKE    Mis oleks paremaks kättemaksuks reetmise eest, kui haarata enda võimusesse reeturi naine? Rikas ning võimukas Flynn Donovan oli välja  mõelnud täiusliku plaani. Teades, et Danielle Fordil pole teisi vahendeid oma kadunud abikaasa võla tasumiseks, läks Flynn oma laenu sisse nõudma. Ning šantažeeris teda oma armukeseks hakkama. Siis aga avastas mees, et Danielle ootas last... tema vaenlase last.        TROTSLIK ARMUKE JA HALASTAMATU MILJONÄR    Kättemaks oli mehe jaoks üle kümne aasta edasiviivaks jõuks olnud. Ent nüüd, kui eesmärk on käeulatuses, avastab Josh Tremont, et ta ihkab enamat. Tema uus assistent Callie Lee on kaunis,  sensuaalne... ja näiliselt täiesti süütu. Kas ta julgeb Calliet lõpuni usaldada, sest lõi ju naise vaenlase firmast üle?  Miljonäri voodisse sattumine ei olnud Calliel plaanis, aga Josh Tremont oli lihtsalt vastupandamatu. Ent ta pidi takistama meest oma kättemaksuplaane ellu viimast. Callie oli läinud tööle teadmisega, et reedab oma ülemuse; ta ei osanud uneski näha, et peab petma meest, keda oli hakanud armastama.    MAGNAADI ABIELUNÕUE    AINULT NIMELISELT? Abielu ja lapsed ei kuulunud Armand De Luca  plaanidesse. Siis sai karm magnaat teada, et peab abielluma - ja pärija saama! - või oma firmast ilma jääma. Kui ta avastas, et tema surnud vennast jäi maha veel sündimata laps, nägi Armand täiuslikku võimalust. Aga tulevane ema Tamara Kendle polnud sugugi kindel, kas ta tahtis tegemist teha Armandi, tema miljonite ja mõistuseabieluga. Ent naine oli nii otsatult ihaldusväärne, et mees polnud kindel, kas see ühendus piirdub ainult äriga...      KÕRGKLASSI SALAJANE LAPSEOOTUS    Manhattanil elav  miljonär Max Rolland ei sidunud end kellegagi, kuni üks tema juhusuhte partneritest rasestus. Kõrgseltskonda kuuluv Julia Prentice oli päeval vagur kui lambuke, ent öösel metsik kui lõvi. Kui rase naine mehe uksele ilmus, teadis Max, et laps ei saanud olla tema oma, ent ometi nõustus ta Juliaga abielluma. Üheks aastaks. See kindlustanuks talle pärija ning seksika voodikaaslase. Peagi pärast abielueelse lepingu valmimist arutles Max, kas Julia pole mitte enamat kui lihtsalt äritehing...      KRÖÖSUSE VÕLANIMEKIRJAS     Nad ei saanudki oma abielu maitsta: selle eest hoolitses pruudi mõjuvõimas isa. Pärast linnast lahkumist tõotas peigmees Quinn McCain Evie Montgomery unustada. Siis aga tuli naine, kellega ta kunagi oli abielus olnud, mehe kontorisse raha küsima. Asi oli võtnud sootuks vastupidise pöörde.  Evie otsus lahutuspaberitele alla kirjutada oli Quinni hinge põhjani haavanud. Vastutasuks abi eest küsis Quinn seda üht, mida ta oli kaua enda eestki salanud. Mees tõotas, et seekord pole armastusel nende  kokkuleppes kohta.    KIRGLIK KÄTTEMAKS    SUUR VARANDUS... Miljonärist hotellimagnaat Evan Tyler ei kohku kättemaksu nimel tagasi millegi ees. Kui tal tekib täiuslik võimalus saada endale Elena Royal, oma suurima konkurendi tütar, ei kõhkle ta hetkekski. Evan kavatseb seksikalt hotellipärijalt võrgutamise abil suguvõsa saladused välja meelitada ja seejuures iga hetke nautida! Ent kui suhe lõpeb, peab Evan valima kättemaksu ja voodinaudingute vahel. Kas nutikal ärimehel õnnestub saada mõlemat? Rikas, mehine ja armutu...  selle romaani peakangelane ihkab kogu hingest kättemaksu....      KAUNITAR JA MILJARDÄR    Miljardär Hunter Osland ei suuda seda uskuda. Üks töötajatest firmas, mille tema perekond äsja ostis, on juhtumisi tema üheöösuhe, Sinclair Mahoney. Nende kirglik kohtumine veel hästi meeles, tahab Hunter suhet uuendada. Kuid Sinclair on ootamatult ettevaatlik ega soovi ennast oma uue bossiga keerulisse olukorda mässida ning see sunnib peadirektorit uut tegevuskurssi valima. Esmalt tahab ta näidata Sinclairile, kui  soovitud on too nõupidamistoas ... et seejärel tõestada seda magamistoas. Ta kujundab naise ümber, nii et kaunitar, keda mees temas kogu aeg on näinud, saab nähtavaks kõigile....    JÕUKA PRANTSLASE ETTEPANEK    TEOLT TABATUD. Mees kuulus rikaste ja võimukate maailma. Naine oli vaid tema assistent. Ent see ei takistanud Sheri Donnellyl armumast oma võluvasse naistemehest ülemusse, Prantsuse meediamagnaati Tristan Sabinasse. Kui saatus pakkus talle võimaluse veeta öö Tristaniga, haaras Sheri sellest kinni. Ent  järgmisel hommikul ehtis nende skandaalne afäär kõmulehti. Mees nõudis, et Sheri teeskleks, nagu oleks tema armastatud kihlatu ning seda igal võimalikul moel!      ELUMEHE SUNDABIELU    Mis sunniks miljonärist elumeest Nick Valentet abielluma naisega, keda ta pole aastaid näinud? Mõistagi isa tahe. Perekonnamaja säilitamiseks peab Nick abielluma naisega, kelle isa talle välja valib: Sasha Blake'i, ammuse kallimaga. Tollal oli Sasha vaevalt teismeeast väljas, kuid temas - või mehe kires tema vastu - polnud  midagi ebaküpset. Nüüd saab Sashast Nicki naine, kellega mees võib jagada armastust nii tihti kui tahab. Kuid tema peast ei kao vaevav küsimus... Nick teab, mis põhjustel tema selle abieluga nõustus... Kuid millised olid naise põhjused?..    DIREKTOR VÕTAB NAISE    Ta peab abielluma või kaotab oma impeeriumi üle kontrolli. Kuid tavaline naine Austraalia rahatuusale Alex Valentele ei sobi. Emotsionaalseid sidemeid tuleb vältida, füüsiline tõmme on teretulnud.  Rahahädas disainer Olivia Cannington  vastab kahtlemata Alexi nõudmistele, eriti viimases osas. Kuna kaunitar vajab meeleheitlikult raha, siis võib-olla nõustub ta ka abieluultimaatumi teise poolega: kinkida aasta jooksul Valentele pärija?        ARGENTIINLASE VOODIS    See oli ainult üks "lihtne" ülesanne: selgitada välja, kas Argentiina veinimeister oli New Yorgi miljonäri ammu kadunud poeg. Aga Susannah Clarke sai peagi teada, et Amado Alvarez mängis iseenda reeglite järgi. Ta annab oma DNA-proovi, mida naine tahtis - kui  Susannah veedab temaga öö!  Ja ühel hullusehetkel oli naine järele andnud - mehe nõudmisele ja iseenda ihale. Nüüd pidi ta Lõuna-Ameerikasse tagasi minema, et seista uuesti silmitsi selle köitva, meelelise mehega ja ühe meeldejääva, unustamatu, võõra voodis veedetud öö tagajärgedega...        ,